Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: szóló 1034/1992. (VII. 1.) Korm. határozat mellékletét
Paragraph Index: 1024

2000. probléma által érintett területekre mielőbb — információpolitikai dokumentumban kell összefoglalni. 5.7. Központilag menedzselt szolgáltatások kialakítása A közigazgatásban a kormányzati szervezeteknél kötelező, az önkormányzatoknál választható módon a meglévők átmentése helyett egyes szolgáltatások új rendszerekkel történő kiváltásán van a hangsúly. Ezeken a területen a tennivalók a következők: — A szolgáltatások kijelölése Lényeges a központilag kialakítandó szolgáltatások körének gyors kijelölése a kormányzati információpolitikai megfontolásokra alapozva. A szolgáltatás kialakítása az összes körülmény együttes figyelembevételével, így a szervezeti, személyi, pénzügyi háttér áttekintésével és szükség szerint átalakításával valósul meg. — A szolgáltatások kialakítása A 2000. évszám problémák kezelhetőségéhez a meghatározott szolgáltatási struktúrákat ki kell alakítani, a rendszereket létre kell hozni. A rendelkezésre álló idő nyilvánvalóan csak a szolgáltatások egy részének kialakítására elegendő, ezért lényeges a bevezetési tervek meghatározása, az esetleg szükségessé váló átmeneti időszakok kezelése is. Mindezek szükség szerint a szolgáltatások kialakításának részét képezik. 5.8. Vizsgálati eszközháttér támogatás a közigazgatási szervezeteknek Az évszámkezeléssel kapcsolatos vizsgálatokhoz sok intézmény nem rendelkezik megfelelő eszközháttérrel, a normál működés csak korlátozottan teszi lehetővé, a meglévő eszközökön történő vizsgálódásokat ehhez szükséges forrásokat belső átcsoportosításból kell előteremteni. A stratégiai cégek felkészültségének monitorozásához a védelmi igazgatás eszközhátterét szintén fejleszteni kell. 5.9. Átállási próbák elvégzése A probléma „elméleti” kezelése jelentős költségeket és nagyfokú kiszolgáltatottságot jelent. Mivel az informatikai rendszerrel kapcsolatban nemcsak a 2000. évszám miatt léphetnek fel gondok, mindenképpen ki kell alakítani a biztonságos mentési-helyreállítási rendszert. 1999/61. szám 5.10. Kormányzati intézményektől elvárt intézkedések A fentiekben ismertetett, a kormányzati intézményekre vonatkozó intézkedéseken túl esetükre egyes konkrét feladatok már megfogalmazhatók. Ezek a következők: — Működési zavarelhárítási tervek készítése A társadalom számára a közigazgatási szolgáltatás működése, s nem az abban felhasznált esetleges informatikai támogatás a lényeges. Emiatt a közigazgatási szolgáltatásokra minden szervezetnek megfelelő működési zavarelhárítási tervvel kell rendelkeznie. A tervek kidolgozása alapján lehet egyértelműen állást foglalni az informatikai szolgáltatás kiesésének, illetve részlegesen helytelen működésének hatásáról, elfogadhatóságáról, a feltétlen megteendő intézkedésekről. — Az érintettség meghatározása A probléma esetleges jelentkezésének, vagy a helyes működésnek ellenőrzését elsődlegesen azoknál a rendszereknél kell elvégezni, amelyek működési zavarai a terv készítésénél lényegesnek mutatkoztak. — Az átalakítások elvégeztetése Azoknál a rendszereknél, amelyeknél a működés fenntartásához javításra van szükség, akkor kell elvégeztetni a rendszer átalakítását, ha a ráfordítási igény kicsi, vagy a rendszer kiváltásának járulékos terhei túl nagyok, vagy pedig megfelelő átmeneti megoldás nem biztosítható. Mindez az intézmények feladata. 5.11. A program szakmai szervezeti eredményeinek és tanulságainak meghatározása Megfelelő időtávból (1—1,5 év) visszatekintve analizálni kell a program eredményeit, a ráfordítások hatékonyságát. Az analízis során vizsgálandó az informatika társadalmi hatása, a társadalom informálásának módszertana is. Melléklet

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes